Петко Колев
Врабче и слонче

chitanka.info

Кой цвърчи на клончето?

Врабчо плаче:

— Мамо,

искам като слончето

аз да съм голямо!…

Хе-хе-хе…

А слончето

за какво копнее?

Иска то на клончето

да се полюлее!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.